Metallica er et amerikansk heavy metal-band, som blev dannet i 1981 i Los Angeles, Californien. Metallicas originale medlemmer bestod af trommeslager Lars Ulrich, rytmeguitarist og vokalist James Hetfield, lead guitarist Dave Mustaine, og bassist Ron McGovney. De to sidstnævnte blev senere smidt ud af bandet til fordel for Kirk Hammett og Cliff Burton. Fyringen af Mustaine resulterede i en kamp mellem ham og Metallica. I september 1986 kom Metallicas turnébus ud af kontrol og drejede rundt, hvilket forårsagede at Burton blev mast under bussen og dræbt. Jason Newsted afløste ham cirka to måneder senere. Newsted forlod bandet igen i 2001 og blev erstattet af Robert Trujillo i 2003. Metallicas tidlige udgivelser indeholdt tempofyldte, instrumentale og aggressive numre, der placerede dem som en af the "Big Four," (~de fire store) af thrash metal-genren sammen med Slayer, Megadeth og Anthrax. "Læs mere"
